ASAP เพิ่มรถเช่าระยะสั้น 100 คัน รับไฮซีซั่นปลายปี หวังดันธุรกิจเข้าจุดคุ้มทุน
ASAP เพิ่มรถเช่าระยะสั้น 100 คัน ประจำสนามบินทั่วประเทศรับช่วงไฮซีซั่นการท่องเที่ยวปลายปี หวังดันธุรกิจรถยนต์ให้เช่าระยะสั้นเข้าจุดคุ้มทุน
3 ต.ค. 2560

บริษัท ซินเนอร์เจติค ออโต้ เพอร์ฟอร์มานซ์ จำกัด (มหาชน) หรือ ASAP เปิดเผยว่า นายทรงวิทย์ ฐิติปุญญา ประธานเจ้าหน้าที่บริหาร ได้สั่งเพิ่มจำนวนรถยนต์ให้เช่าระยะสั้นอีก 100 คัน โดยกระจายตามจุดให้บริการที่สนามบินรับขบวนนักท่องเที่ยวไทยและต่างประเทศที่นิยมเดินทางโดยสารเครื่องบินแล้วเช่ารถยนต์ขับต่อ
โดยเป็นการสร้างประสบการณ์สุดยอดให้แก่ลูกค้า ตอกย้ำจุดแข็ง “รถใหม่ ไมล์น้อย” เพื่อผลักดันกลุ่มธุรกิจรถยนต์ให้เช่าระยะสั้นของ ASAP วิ่งเข้าสู่จุดคุ้มทุนเร็วกว่าที่คาดไว้